cyanic-selkie/wikianc huggingface dataset:
উইলিয়াম চ্যাটারটন
প্রথম-শ্রেণীর ক্রিকেট
১৮৯৬ সালে লেটনে এসেক্সের বিপক্ষে ১১১ ও অপরাজিত ৮৫ রান তুলেন। এরফলে, উভয় ইনিংসে সেঞ্চুরি করা থেকে বঞ্চিত হয়েছিলেন তিনি। ১৮৮৯ থেকে ১৯৯৮ সালের মধ্যে প্লেয়ার্সের সদস্যরূপে জেন্টলম্যানের বিপক্ষে খেলেন। তন্মধ্যে, ১৮৯১ সালে হ্যাস্টিংসে ব্যক্তিগত সর্বোচ্চ ৫৮ রান তুলেন। সবমিলিয়ে ২০.৬৬ গড়ে ২৪৮ রান তুলেন তিনি।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন উইলিয়াম চ্যাটারটন। ১৯ মার্চ, ১৮৯২ তারিখে কেপ টাউনে স্বাগতিক দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
১৮৯১-৯২ মৌসুমে দক্ষিণ আফ্রিকা গমন করেন। ঐ মৌসুমের শীতকালে ইংল্যান্ডের দুইটি দল বিদেশ গমন করে। দক্ষিণ আফ্রিকা ও অস্ট্রেলিয়ায় প্রতিনিধিত্বমূলক ঐ সফর দুইটি পরবর্তীতে টেস্টের মর্যাদাপ্রাপ্ত হয়। এরফলে, চ্যাটারটন একটি টেস্টে অংশ নেয়ার সুযোগ পান।
ফুটবলে অংশগ্রহণ
ক্রিকেটের পাশাপাশি ফুটবল খেলায় প্রদর্শন করেছিলেন উইলিয়াম চ্যাটারটন। ইনসাইড-ফরোয়ার্ড অঞ্চলে অবস্থান করতেন। ডার্বি কাউন্টির পক্ষে ফুটবল খেলেছেন তিনি। এরফলে, ডার্বিশায়ারের ১৯ জন ক্রীড়াবিদের অন্যতম হিসেবে ক্রিকেটের পাশাপাশি ফুটবল খেলেছেন।
৮ নভেম্বর, ১৮৮৪ তারিখে ডার্বি কাউন্টির সদস্যরূপে তাদের এফএ কাপে প্রথম খেলায় ওয়ালসল টাউনের বিপক্ষে খেলেন। ঐ খেলায় তার দল ৭-০ ব্যবধানে পরাজয়বরণ করেছিল। ১৮৮৮ সালে ফুটবল লিগ প্রবর্তনের পূর্বে ক্লাবের পক্ষে অনেকগুলো খেলায় অংশ নিয়েছিলেন। ১৮৮৮-৮৯ মৌসুমে প্রথম ফুটবল লিগ মৌসুমে ডার্বি কাউন্টির পক্ষে পাঁচটি খেলায় অংশ নিয়েছিলেন তিনি।
১৩ অক্টোবর, ১৮৮৮ তারিখে থর্নেহোম রোডে অনুষ্ঠিত খেলায় আয়োজক দল অ্যাক্রিংটনের বিপক্ষে লিগে অভিষেক ঘটে তার। খেলায় স্বাগতিক দল ৬-২ ব্যবধানে জয় পায়। এ খেলায় অংশগ্রহণের মাধ্যমে ডার্বি কাউন্টি সর্বাপেক্ষা বয়োজ্যেষ্ঠ লিগ খেলোয়াড়ের স্বীকৃতি পান ও লেভি রাইটের রেকর্ড ভেঙ্গে যায়। ২০ অক্টোবর, ১৮৮৮ তারিখে ডার্বি কাউন্টি’র তৎকালীন মাঠ কাউন্টি গ্রাউন্ডে অনুষ্ঠিত খেলাটিতে তিনি লিগে তার একমাত্র গোলটি করেছিলেন। মাথা স্পর্শের মাধ্যমে চ্যাটারটন গোল করেন। বিরতি পর্যন্ত প্রতিপক্ষীয় এভারটন ২-১ ব্যবধানে এগিয়ে যায়। খেলায় ডার্বি কাউন্টি ৪-২ গোলে পরাজিত হয়। ২৬ বছর ২৯৮ দিন বয়সে চ্যাটারটনের লিগে অভিষেক গোল করেন। এরফলে, সাত সপ্তাহব্যাপী লিগ ফুটবলে তিনি ডার্বি কাউন্টির বয়োজ্যেষ্ঠ খেলোয়াড় হিসেবে গোল করার কৃতিত্ব দেখান। ১৮৮৮-৮৯ মৌসুমে ডার্বি কাউন্টির ২২টি খেলার মধ্যে তিনি পাঁচটিতে খেলেন। ঐ মৌসুম শেষে আর তিনি খেলেননি ও লিগ ফুটবলে আর অংশ নেননি।
১৯ মার্চ, ১৯১৩ তারিখে ৫১ বছর বয়সে যক্ষারোগে আক্রান্ত হয়ে বৃহত্তর ম্যানচেস্টারের হাইড এলাকায় উইলিয়াম চ্যাটারটনের দেহাবসান ঘটে।
মুহাররাক শহর
মুহাররাক শহর (المحرق) হল বাহরাইনের তৃতীয় বৃহত্তম শহর। ১৯৩২ সালে মানামা রাজধানী হিসেবে স্বীকৃতি পাওয়ার আগ পর্যন্ত মুহাররাকই ছিল বাহরাইনের রাজধানী। ২০১২ সালে মুহাররাকের জনসংখ্যা ছিল ১,৭৬,৫৮৩ জন।
ইতিহাস
বাম|থাম্ব|১৯৫৩ সালে মুহাররাক শহর। মুহাররাক শহর মূলত ব্রোঞ্জ যুগের সেমেটিক ভাষার অধিবাসিদের শহর দিলমুনের অংশ ছিল। পরবর্তীতে, এটা টাইলস দ্বীপে ‘আরওয়াদ’ নামে শহর গড়ে ওঠে (যেমন বাহরাইন প্রাচীন ইতিহাসে উল্লেখ করা হয়েছে)। তবে স্ট্রাবো ও হেরোডোটাস সহ অনেকেই এটিকে ফিনিশিয়ার জন্মস্থান বলে বিশ্বাস করেন। ফিনিশিয়ান শাসনের শেষে, বাহরাইন সেলিউসিড গ্রীকদের আধিপত্যের অধীনে আসে এবং মুহাররাক ছিল হাঙ্গর দেবতা আউয়ালকে নিবেদিত একটি পৌত্তলিক ধর্মের কেন্দ্র। শহরের বাসিন্দারা, যারা তাদের জীবিকা নির্বাহের জন্য সমুদ্র ভ্রমণ এবং ব্যবসার উপর নির্ভর করত, তারা শহরে অবস্থিত একটি হাঙরের বড় মূর্তির আকারে আউয়ালের পূজা করত।
খ্রিস্টীয় ৫ম শতাব্দীর মধ্যে মুহাররাক নেস্টোরিয়ান খ্রিস্টান ধর্মের একটি প্রধান কেন্দ্রে পরিণত হয়েছিল, যা পারস্য উপসাগরের দক্ষিণ উপকূলে আধিপত্য বিস্তার করেছিল। নেস্টোরিয়ানরা একটি সম্প্রদায় হিসাবে প্রায়শই বাইজেন্টাইন সাম্রাজ্য দ্বারা ধর্মদ্রোহী হিসাবে নির্যাতিত হত, কিন্তু বাহরাইন সাম্রাজ্যের নিয়ন্ত্রণের বাইরে থাকার পরেও এটাকে নিরাপত্তা প্রদান করা হত। মুহাররাকের বেশ কয়েকটি গ্রামের নাম আজও এই খ্রিস্টান উত্তরাধিকারকে প্রতিফলিত করে। যেমন আল-দাইর শহর, দাইর অর্থ 'মঠ' এবং কালালি অর্থ 'সন্ন্যাসীর ক্লোস্টার'।
১৫২১ সাল থেকে পর্তুগীজ ও ১৬০২ সাল থেকে পারস্যের শাসনাধীনে থাকার পর মুহাররাক আল-খলিফা রাজবংশের নিয়ন্ত্রণে আসে। এ রাজবংশ ১৭৮৩ সাল থেকে বাহরাইন শাসন করে আসছে।
অর্থনীতি
এ শহরের প্রধান অর্থনীতি হচ্ছে, বিমান বন্দর। গালফ এয়ারের সদর দপ্তর মুহাররাকে রয়েছে, এবং পূর্বে মুহাররাকের মোহাম্মদ সেন্টারে বাহরাইন এয়ারের সদর দপ্তর ছিল।
সরকার ও অবকাঠামো
মুহাররাকের ৫৮৬ নং ভবনে পরিবহন মন্ত্রণালয়ের সংস্থা– বেসামরিক বিমান পরিবহন বিষয়ক কর্তৃপক্ষের সদর দপ্তর রয়েছে।
শিক্ষা
থাম্ব|মুহাররাকের ঐতিহ্যবাহী স্থাপত্য শৈলীর একটি দরজা বাহরাইনের শিক্ষা মন্ত্রণালয় পাবলিক সরকারি স্কুলগুলো পরিচালনা করে।
বালক বিদ্যালয়গুলোর মধ্যে রয়েছে ‘আবু ফারিয়াস আল-হামদানী প্রাথমিক বালক বিদ্যালয়’, ‘আল-মারী প্রাথমিক বালক বিদ্যালয়’, ‘হাসান বিন সাবিত প্রাথমিক বালক বিদ্যালয়’, ‘ওমর বিন আব্দুল আজিজ প্রাথমিক বালক বিদ্যালয়’, ‘শেখ মোহাম্মদ বিন ইসা আল-খলিফা প্রাথমিক বালক বিদ্যালয়’, ‘ওমর বিন আল-খাত্তাব প্রাথমিক বিদ্যালয়’। ইন্টারমিডিয়েট বালক স্কুল, আবদুল-রহমান আল-নাসের ইন্টারমিডিয়েট বালক বিদ্যালয়, তারিক বিন জেয়াদ ইন্টারমিডিয়েট বালক বিদ্যালয় এবং মোহাররাক সেকেন্ডারি বালক বিদ্যালয়।
বালিকা বিদ্যালয়গুলোর মধ্যে রয়েছে আ'মেনা বিনতে ওহাব প্রাথমিক বালিকা বিদ্যালয়, আল-মুহাররাক প্রাথমিক বালিকা বিদ্যালয়, মরিয়ম বিনতে ওমরান প্রাথমিক বালিকা বিদ্যালয়, জুবাইদা প্রাথমিক বালিকা বিদ্যালয়, ইস্তিকলাল, খাদিজা আল-কুবরা ইন্টারমিডিয়েট বালিকা বিদ্যালয়, জানোবিয়া ইন্টারমিডিয়েট বালিকা বিদ্যালয় এবং মুহাররাক মাধ্যমিক বালিকা বিদ্যালয়।
ফিরজান (জেলা)
থাম্ব|মুহাররাকের একটি রাস্তা। ফিরজান আরবি শব্দ, এর বহুবচন ফারিজ যার অর্থ জেলা। মুহাররাকের প্রাচীনতম ও বৃহত্তম ফরিজ হল ফারিজ আল বিন আলী। এটি ১৭ শতকে আল বিন আলী উপজাতির সুন্নি আরবদের দ্বারা প্রতিষ্ঠিত হয়েছিল এবং আজ পর্যন্ত উপজাতিটির সদস্যরা এই ফারিজে বাস করে।
মুহাররাকের অন্যান্য ফিরজানের মধ্যে রয়েছে: আল-বুখমাইস, আল-গুমরা, আল-জায়ায়িনা, আল-মাওবিদা, বিন ঘাতিম, আল-জওদার, বিন হিন্দি, আল-আমামিরা, আল-মাহমেদ, আল হায়াজ (বা আল-হায়ায়েজ), আল-সানকাল, আল-দোসা, আল-সাগা, শেখ আবদুল্লাহ, শেখ হামাদ, ও বিন খাতির; এ সবই সুন্নি জেলা। মানামার ফিরজানদের অধিকাংশ শিয়া হলেও মুহাররাকের ফারিজে বেশিরভাগই সুন্নি।
মেলি রেলওয়ে স্টেশন
মেলি রেলওয়ে স্টেশনটি পশ্চিমবঙ্গের কালিম্পং জেলার মেলি শহরে অবস্থিত। স্টেশনটি নির্মাণাধীন সিভোক-রাংপো রেললাইনে অবস্থিত। মেলি রেলওয়ে স্টেশন পশ্চিমবঙ্গের কালিম্পং শহর এবং নামচি জেলা, গেইজিং জেলা এবং সিকিমের সোরেং জেলায় পরিষেবা দেয়।স্টেশনটি বর্তমানে আরকন কোম্পানি দ্বারা নির্মাণাধীন।
নির্মাণাধীন এক্সটেনশন
সিভোক-রংপো লাইন, ৪৪ কিলোমিটার দীর্ঘ লাইন, সিকিমের গ্যাংটকে প্রবেশাধিকার দেবে। সিকিম ও পশ্চিমবঙ্গের সীমান্তে সেভোকে রেলওয়ে স্টেশন থেকে প্রস্তাবিত রংপো রেলওয়ে স্টেশন পর্যন্ত একটি নতুন রেললাইন নির্মাণের ভিত্তিপ্রস্তর ২০০৯ সালের অক্টোবরে ভারতের ভাইস প্রেসিডেন্ট দ্বারা স্থাপন করা হয়। ২০০৮ সালে, লাইনটি ৫৩ কিলোমিটার দীর্ঘ হওয়ার প্রস্তাব করা হয় ব্রডগেজ রেলপথ কিন্তু চূড়ান্ত প্রান্তিককরণ করা হয় ৪৫ কিমি দীর্ঘ সিকিম রাজ্যে এবং বাকি ৩.৫ কিলোমিটার পশ্চিমবঙ্গ রাজ্যে। রেলপথটিতে ২৮টি সেতু এবং ১৪টি টানেল এবং ৩৮.৫ কিমি টানেল থাকবে।  গভীর গিরিখাত এবং উপত্যকার উপর সেতু একটি প্রাকৃতিক ভ্রমণ প্রদান করবে. <sup class="noprint Inline-Template Template-Fact" style="white-space:nowrap;">[ <span title="This claim needs references to reliable sources. (September 2019)">উদ্ধৃতি প্রয়োজন  ] ট্র্যাকটি কাঞ্চনজঙ্ঘা পর্বতমালার পাদদেশ এবং তিস্তা নদী উপত্যকার মধ্য দিয়ে নির্মাণ করা হবে। মেল্লি, তিস্তা বাজার, গেইল খোলা, রিয়াং এবং রংপোতে নতুন রেলস্টেশন নির্মাণ করা হবে।
নবাবগঞ্জ থানা
নবাবগঞ্জ থানা নামে বাংলাদেশে দুইটি থানা রয়েছে। যথা:
পার্বত্য চট্টগ্রামের ক্ষুদ্র নৃগোষ্ঠী
পার্বত্য চট্টগ্রাম দক্ষিণ-পূর্বে মিয়ানমারের সাথে আন্তর্জাতিক সীমানা সংলগ্ন বাংলাদেশের দক্ষিণ অংশে অবস্থিত, পূর্বে-উত্তর মিজোরামের ত্রিপুরা রাজ্য। ১৯৮৪ সালে প্রশাসনিক পুনর্গঠনের সময় পার্বত্য চট্টগ্রাম আনুষ্ঠানিকভাবে তিনটি বিচ্ছিন্ন জেলায় বিভক্ত করা হয়েছিল। জেলাগুলো হলো খাগড়াছড়ি, বান্দরবান, রাঙ্গামাটি।
পার্বত্য চট্টগ্রামে আদিবাসী জনগোষ্ঠী
বাংলাদেশে সিলেট, দিনাজপুর, কক্সবাজার, ময়মনসিংহ, রাজশাহী ইত্যাদি অঞ্চলে অনেক ক্ষুদ্র নৃগোষ্ঠী লোক বাস করে, তবে বেশিরভাগ উপজাতি জনগোষ্ঠী পার্বত্য চট্টগ্রামে বাস করে। এখানে এগারোটি ক্ষুদ্র নৃগোষ্ঠী বসবাস করে।
এই নৃগোষ্ঠী গুলো হলো:
এই জাতিগোষ্ঠী ব্যতীত আরও চার ধরনের আদিবাসী জনগোষ্ঠী পার্বত্য চট্টগ্রামের দেখা যায় । এরা হলো:
পার্বত্য চট্টগ্রামে বাঙালি জনগোষ্ঠী সংখ্যাগরিষ্ঠ। আদিবাসী জনগোষ্ঠীদের মধ্যে চাকমা বাংলাদেশের বৃহত্তম নৃতাত্ত্বিক গোষ্ঠী। এদের বেশিরভাগই বৌদ্ধ ধর্মাবলম্বী এবং বাকী হিন্দু, খ্রিস্টান প্রমুখ। এসকল আদিবাসী জাতিগোষ্ঠীর প্রত্যেকের পৃথক নিজস্ব ভাষা রয়েছে।
পার্বত্য চট্টগ্রামের আদিবাসী জনগোষ্ঠী অত্যন্ত সাধারণ জীবন যাপন করে। কিছু আদিবাসী জনগোষ্ঠীর পরিবারগুলি পুরুষ তান্ত্রিক এবং মাতৃতান্ত্রিক । পুরুষ বা মহিলা  একটি পরিবারের প্রধান। তাদের সম্প্রদায়ের মহিলারা পুরুষের চেয়ে বেশি পরিশ্রমী এবং মূলত তারা প্রধান উৎপাদনশীল ও শক্তিশালী। আদিবাসী জনগোষ্ঠী  চূড়ান্ত স্বতন্ত্র এবং আত্মবিশ্বাসী। তারা জুম চাষ করে তাদের নিজস্ব খাদ্য জন্মান। তাদের মেয়েরা তাদের নিজস্ব কাপড় বোনা এবং তারা সুন্দর হস্তশিল্প তৈরিতে খুব দক্ষ। কাপড় এবং হস্তশিল্প বিক্রি করে তারা কিছু অর্থ উপার্জন করে এবং তাদের পরিবারকে সহায়তা করে। সাধারণ বৈশিষ্ট্য হল তাদের জীবনযাত্রা যা এখনও তাদের প্রধান পেশার কথা বলে। তাদের মধ্যে কিছু সংখ্যক লোকের কাছে ধনুক এবং তীর দেখা যায়।
সংস্কৃতি
এই আদিবাসীদের সংস্কৃতিও অত্যন্ত বর্ণিল। এই লোকের বৃহত্তম সাংস্কৃতিক উৎসব হলো বৈসাবি উৎসব। পার্বত্য চট্টগ্রামে সমস্ত ক্ষুদ্র নৃগোষ্ঠী সম্প্রদায় একইভাবে উৎসব উদ্‌যাপন করে নাম মাত্র পার্থক্য। চাকমা ও তঞ্চঙ্গ্যগণ এটিকে বিজু নামে অভিহিত করেন, ত্রিপুরা একে বাইসু এবং মারমা সংগ্রাই বলে অভিহিত করে এবং তিনটি নামের প্রথম ২/৩ শব্দ বৈসাবি শব্দের গঠন করে। বিদায়ী বাংলা বছরকে বিদায় জানাতে এবং নববর্ষকে স্বাগত জানাতে তারা ১২ থেকে ১৪ এপ্রিল দিনটি পালন করে।
পার্বত্য চট্টগ্রামে প্রতিটি ক্ষুদ্র নৃগোষ্ঠীর নিজস্ব উপভাষা, স্বতন্ত্র পোশাক এবং আচার অনুষ্ঠান রয়েছে। তবে এই স্বতন্ত্র বৈশিষ্ট্যগুলি সত্ত্বেও তাদের মধ্যে শক্তিশালী বন্ধন রয়েছে। তারা সাধারণত শান্তিতে বসবাসকারী সৎ ও অতিথিপরায়ণ।
মার্কিন যুক্তরাষ্ট্রের প্রাক-ইতিহাস
মার্কিন যুক্তরাষ্ট্রের প্রাক-ইতিহাস বিধৃত রয়েছে পৃথিবীর গঠন থেকে এখনকার আমেরিকা যুক্তরাষ্ট্রের অংশে উপস্থিত স্থানীয় ইতিহাস এর লিখিত নথির মধ্যে। প্যালিওজোয়িকের শুরুতে এখনকার "উত্তর" আমেরিকা তখন আসলে ছিল পৃথিবীর দক্ষিণ গোলার্ধে। দেশটিতে যেসব সমুদ্র ছিল সেখানে তখন সামুদ্রিক জীবন প্রসার লাভ করলেও দেশটির মাটিতে তখনও কোনও স্থলজ জীবনের বিকাশ হয়নি। প্যালিওজোয়িকের শেষ অংশে সমুদ্রের অনেকাংশে স্থান দখল করে নিয়েছে জলাভূমি। এই জলাভূমিই ছিল উভচর এবং প্রথমদিকের সরীসৃপের আদি বাসস্থান। যখন মহাদেশগুলি প্যানজিয়াতে একত্রিত হচ্ছিল তখন ঐ সব স্থানে রীতিমতো শুষ্ক পরিস্থিতি বিরাজ করছিল। স্তন্যপায়ীদের সাথে আরও ঘনিষ্ঠভাবে জড়িত বিবর্তনীয় পূর্বসূরী সাইন্যাপসিড থেকে স্তন্যপায়ীর বিকাশ ও দেশটিতে তাদের আধিপত্য বিস্তারের আগে অন্যদের রাজত্ব করা একটি বিপুল পরিমাণ প্রাণীর বিলুপ্তির ঘটনা ঘটে যায়।
মেসোজোইক যুগের শুরু ট্রায়াসিক দিয়ে। তখন ডাইনোসরের বিবর্তণ হয়ে তাদের আধিপত্য বিস্তার শুরু হয়ে গেছে এবং যুক্তরাষ্ট্রের বিভিন্ন স্থানে তারা দ্রুত ছড়িয়ে পড়তে শুরু করেছে। শীঘ্রই প্যানজিয়া বিভক্ত হতে শুরু করে এবং উত্তর এবং পশ্চিম দিকে উত্তর আমেরিকা সরে যেতে শুরু করে। পরবর্তী জুরাসিক এর সময় পশ্চিমের রাজ্যেগুলির প্লাবনভূমিগুলি হয়ে ওঠে অ্যাল্লোসরাস, অ্যাপাটোসরাস এবং স্টেগোসরাস এর মতো ডাইনোসরদের বাসস্থান। উত্তর আমেরিকার আধা-আধি ভাগ হওয়া অবধি ক্রিটেসিয়াস চলাকালীন মেক্সিকো উপসাগর প্রসারিত হতে থাকে। প্লিসিওসর এবং মোসাসোওর এই সমুদ্রের জলে সাঁতার কাটত। অবশ্য অচিরেই এরা অবলুপ্ত হয়ে গিয়েছিল। পশ্চিম দিকের রাজ্যগুলির উপকূলীয় সমভূমিতে এডমন্টোসরাস, ট্রাইসেরাটপস এবং টাইর‍্যানোসরাস এর মতো ডাইনোসদের আবাস ছিল। এরপর  আর একটি গণ-বিলুপ্তির ফলে ডাইনোসরদের রাজত্ব সেখানে শেষ হয়ে যায়।
এর পরে শুরু হয় সিনোজোয়িক যুগ। ক্রিটেসিয়াসের আভ্যন্তরীণ সমুদ্র ধীরে ধীরে বিলুপ্ত হয়ে যায় এবং স্তন্যপায়ী প্রাণীরা স্থল ভূমিতে আধিপত্য বিস্তার করতে শুরু করে। ইওসিন এর সময় পশ্চিমের রাজ্যগুলিতে ছোট ছোট আদিম উট এবং ঘোড়ার পাশাপাশি ছিল মাংসাশী ক্রেয়োডন্ট। শীঘ্রই স্তন্যপায়ী প্রাণীরা মহাসাগরে প্রবেশ শুরু করে এবং প্রারম্ভিক তিমি বাসিলোসরাস দক্ষিণ-পূর্ব উপকূলীয় জলে সাঁতার কাটত। অলিগোসিন পর্বে সাউথ ডাকোটাতে গণ্ডার সদৃশ টাইটানোথেরেস আধিপত্য বিস্তার করে। এই সময় থেকে মার্কিন যুক্তরাষ্ট্রে জলবায়ু প্লাইস্টোসিন অবধি হিমবাহ ছড়িয়ে পড়ার পরে শীতল হতে থাকে। খড়্গ-দন্তী বিড়াল, উলি ম্যামথ, ম্যাস্টোডন এবং ভয়াবহ নেকড়ে এখানের স্থলভাগে ঘোরাফেরা করত। সাইবেরিয়া এবং আলাস্কার মধ্যে একটি স্থল সেতু পেরিয়ে এসে মানুষ এই প্রাণীগুলিকে যথেচ্ছ শিকার করে এই প্রাণীগুলির বিলুপ্তিতে একটি ভূমিকা পালন করে থাকতে পারে ব'লে অনুমান করা হয়।
কাইরিনা
কাইরিনা (Cairina) হলও অ্যানাটিডি গোত্র বা পরিবারের একটি গণের নাম। এরা বড় আকারের হাঁস; পুরুষপাখি স্পষ্টতঃই স্ত্রীপাখির চেয়ে বড়; উপরের ঠোঁটে কোন মাংসপিন্ড থাকেনা; প্রজনন ঋতুতে উপরের ঠোঁটের গোড়া স্ফীত হয়; ডানার মধ্য-পালক ও উপরের ঢাকনিতে সাদা পতাকা থাকে; ক্রমান্বয়ে ছোট থেকে বড় ১২টি পালকের লেজ। পৃথিবীতে ২ প্রজাতি, বাংলাদেশে পাওয়া যেত এর ১ প্রজাতি। এগুলো একই রকমের যদিও বাহ্যিকভাবে কিছুটা পার্থক্য আছে। প্রজাতি দুটি হলও,
বার্ঘার সম্প্রদায়
বার্ঘার মানুষ, যারা সহজভাবে বার্গার নামেও পরিচিত, তারা পর্তুগিজ, ডাচ, ব্রিটিশ এবং অন্যান্য ইউরোপীয় পুরুষ যারা সিলনে বসতি স্থাপন করেছিল  এবং স্থানীয়দের সাথে সম্পর্ক গড়ে তুলেছিল তারা শ্রীলঙ্কার একটি ছোট ইউরেশীয় জাতিগোষ্ঠী। শ্রীলঙ্কান নারী। ব্রিটিশ সাম্রাজ্যের আবির্ভাবের আগে পর্তুগিজ এবং ডাচরা দ্বীপের কিছু সামুদ্রিক প্রদেশ দখল করে রেখেছিল।   অষ্টাদশ শতকের শেষে একটি মুকুট উপনিবেশ হিসাবে সিলন প্রতিষ্ঠার সাথে, যারা নেদারল্যান্ডের সাথে ঘনিষ্ঠ সম্পর্ক বজায় রেখেছিল তাদের বেশিরভাগই চলে যায়।যাইহোক, বার্গারদের একটি উল্লেখযোগ্য সম্প্রদায় রয়ে গেছে এবং মূলত ইংরেজি ভাষা গ্রহণ করেছে। ব্রিটিশ শাসনের সময়, তারা শ্রীলঙ্কার সামাজিক ও অর্থনৈতিক জীবনে একটি অত্যন্ত গুরুত্বপূর্ণ স্থান দখল করেছিল।
সিলনে পর্তুগিজ বসতি স্থাপনকারীরা মূলত ব্যবসায়ী ছিলেন কিন্তু উপনিবেশ গঠন করতে চেয়েছিলেন, এবং লিসবন ইউরোপীয় বন্দোবস্তকে নিরুৎসাহিত করার জন্য কিছুই করেনি-এমনকি সিংহলিদের সাথে আন্তঃবিবাহের পক্ষেও। সিংহলিরা এটাকে উৎসাহিত করেনি।ডাচ ইস্ট ইন্ডিয়া কোম্পানির অনুরূপ ইউনিয়নগুলিকে সমর্থন করা নীতি ছিল না, যদিও এর কর্মচারী এবং স্থানীয় মহিলাদের মধ্যে অনানুষ্ঠানিক যোগাযোগ অষ্টাদশ শতাব্দীর শেষভাগে ঘটেছিল।
বার্গাররা শারীরিক বৈশিষ্ট্যে প্রজন্ম থেকে প্রজন্মে পরিবর্তিত হতে পারে; কেউ কেউ ব্রিটিশদের সাথে বিবাহ বন্ধনে আবদ্ধ হয়েছিলেন এবং ফর্সা ত্বক এবং একটি ভারী শরীর সহ প্রধানত ইউরোপীয় ফিনোটাইপ সহ বংশধর তৈরি করেছিলেন, অন্যরা সিংহলি বা তামিলদের থেকে প্রায় আলাদা ছিল না। বেশিরভাগ বার্গার লোকেরা ইউরোপীয় রীতিনীতি সংরক্ষণ করেছে, বিশেষ করে পর্তুগিজ বংশের, যারা "গর্বের সাথে তাদের ইউরোপীয় ধর্ম এবং ভাষা ধরে রেখেছে।"
কায়েদে আজম একাডেমি
কায়েদ-ই-আজম একাডেমি কায়েদ-ই-আজম মুহাম্মদ আলী জিন্নাহ, তাঁর পাকিস্তান আন্দোলনের সহযোগী এবং পাকিস্তানের বিভিন্ন ব্যক্তিত্ব ও কাজের গবেষণা ও দর্শন প্রচার করার জন্য পাকিস্তান সরকার কর্তৃক প্রতিষ্ঠিত ও পরিচালিত একটি প্রতিষ্ঠান।
ইতিহাস
এটি ১৯৭৬ সালে কায়েদ-ই-আজম মোহাম্মদ আলী জিন্নাহর একশতম জন্মবার্ষিকী উপলক্ষে পাকিস্তান সরকারের একটি প্রস্তাবের ফলে একটি স্বায়ত্তশাসিত সংস্থা হিসাবে প্রতিষ্ঠিত হয়েছিল।
প্রশাসন
একাডেমির সভাপতিত্বে একজন চেয়ারম্যান রয়েছেন এবং তিনি পাকিস্তান সরকার সংস্কৃতি, ক্রীড়া ও যুব বিষয়ক মন্ত্রণালয়ের একজন উপদেষ্টা হিসাবে কাজ করেন। পাকিস্তানের রাষ্ট্রপতি পৃষ্ঠপোষক এবং পাকিস্তানের প্রধানমন্ত্রীর প্রেসিডেন্ট, অন্যদিকে সংস্কৃতি মন্ত্রীর সহ-সভাপতি হলেন সহকারী প্রেসিডেন্ট এবং সংস্কৃতি মন্ত্রণালয়ের সচিব হলেন একাডেমির নির্বাহী প্রধান।
একাডেমির পরিচালনা পর্ষদের একটি বোর্ড রয়েছে এবং সুষ্ঠুভাবে পরিচালনার জন্য নির্বাহী কমিটির সিদ্ধান্ত গ্রহণের ক্ষমতা রয়েছে। এতে একজন পূর্ণকালীন পরিচালক গবেষক রয়েছেন, যিনি একাডেমির প্রশাসনিক প্রধানও বটে।
২০১১ সালে পাকিস্তানের স্বাধীনতা দিবসের ছয় দিন পরে ২০ই আগস্ট কায়েদ-ই-আজম একাডেমি পাকিস্তান সৃষ্টিতে মোহাম্মদ আলী জিন্নাহের অবদান সম্পর্কে প্রচারের জন্য পাকিস্তান কি যাদ-ও-জুহদ-ই-আজাদী নামক অনুষ্ঠানের আয়োজন করেছিল।
কায়েদ-ই-আজম দলিলাদি
কায়েদ-ই-আজম দলিল সম্পাদনা ও প্রকাশের জন্য ১৯৯০ সালে পাকিস্তান সরকার কায়েদ-ই-আজম পেপারস প্রজেক্ট প্রতিষ্ঠা করেছিল। লন্ডনের স্কুল অফ ওরিয়েন্টাল এবং আফ্রিকান স্টাডিজ বিশ্ববিদ্যালয়ের প্রাক্তন ডঃ জাওয়ার হুসেন জাইদী প্রকল্পের প্রধান সম্পাদক হিসাবে নিযুক্ত হন। ইসলামাবাদে ন্যাশনাল অ্যাচিভস বিল্ডিংয়ের একটি অংশ এই প্রকল্পের অফিসের জন্য দেওয়া হয়েছিল যেখানে প্রকল্পটি প্রতিষ্ঠিত হয়েছিল। এই প্রকল্পটি পরে ২০০১ সালে করাচির কায়েদ-ই-আজম একাডেমিতে একীভূত হয়। এটি ইসলামাবাদে একই ভবনে কয়েদ-ই-আজম পেপারস উইং হিসাবে কাজ করছে। ২০০৮ সালের ৩১শে ডিসেম্বর প্রকল্পের প্রধান সম্পাদক হিসেবে জাওয়ার হুসেন জাইদির মেয়াদ শেষ হয়েছিল। পরবর্তীতে ২০০৯ সালের ১২ই মে থেকে মোহাম্মদ আকরাম শহীদী কায়েদ-ই-আজম পেপারস উইং ইসলামাবাদের প্রধান সম্পাদক হিসেবে নিযুক্ত হন। ১৯৪৮ সালের ১ জানুয়ারি থেকে ৩০ সেপ্টেম্বর ১৯৮৮ সাল পর্যন্ত জিন্নাহ পেপারস নামে কায়দ-ই-আজম পত্রিকার মোট ১৬টি খণ্ড ইংরেজি ভাষায় প্রকাশিত হয়েছে। এর মধ্যে কিছু খণ্ডের উর্দু অনুবাদ মোট ৭ খণ্ডে প্রকাশিত হয়েছে।
গ্রন্থাগার
মুহাম্মাদ আলী জিন্নাহের রাজনৈতিক, সামাজিক দর্শন ও পাকিস্তানের ইতিহাস সম্পর্কে প্রচার করার জন্য কায়েদ-ই-আজম একাডেমি প্রায় দশ হাজারেরও অধিক পুস্তক প্রকাশ করে।
পিটার গানার্সসন র‍্যাম্বো
পিটার গানার্সসন র‍্যাম্বো (১৬১২ - ১৬৯৮) ছিলেন ঔপনিবেশিক যুক্তরাষ্ট্রের নিউ সুইডেনে বসবাসকারী একজন অভিবাসী, যিনি ছিলেন একজন কৃষক এবং গভর্নর'স কাউন্সিলে একজন বিচারক। তিনি ছিলেন সবচেয়ে দীর্ঘজীবী অভিবাসী এবং 'নিউ সুইডেনের স্থপতি' হিসাবে পরিচিত। স্চুইলকিল নদীর পার্শ্বস্থ র‍্যাম্বো'স রক তার পরিবারের নামানুসারে রাখা হয়েছে।
এলচে ফুটবল ক্লাব
এলচে ক্লুব দে ফুতবল এসএডি (Elx Club de Futbol, S.A.D., Elche CF; এছাড়াও এলচে ফুটবল ক্লাব অথবা শুধুমাত্র এলচে নামে পরিচিত) হচ্ছে বালেনসীয় সম্প্রদায় ভিত্তিক একটি স্পেনীয় পেশাদার ফুটবল ক্লাব। এই ক্লাবটি বর্তমানে স্পেনের শীর্ষ স্তরের ফুটবল লীগ লা লিগায় খেলে। এই ক্লাবটি ১৯২৩ সালে প্রতিষ্ঠিত হয়েছে। এলচে ফুটবল ক্লাব তাদের সকল হোম ম্যাচ মাদ্রিদের এস্তাদিও মানুয়েল মার্তিনেস বালেরোয় খেলে থাকে; যার ধারণক্ষমতা হচ্ছে ৩৩,৩৭২। বর্তমানে এই ক্লাবের ম্যানেজারের দায়িত্ব পালন করছেন হোর্হে আলমিরোন এবং সভাপতির দায়িত্ব পালন করছেন ক্রিস্টিয়ান ব্রাগার্নিক। স্পেনীয় আক্রমণভাগের খেলোয়াড় নিনো এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, এলচে ফুটবল ক্লাব এপর্যন্ত ২টি শিরোপা জয়লাভ করেছে; যার উভয়েই হচ্ছে সেহুন্দা দিভিসিওন শিরোপা।
ডাকনাম
এলচের ডাকনামগুলো হলো লস ফ্রানিবের্দেস অথবা এলস ফ্রানিবের্দস (যার অর্থ সবুজ ডোরযুক্ত) এবং লস লিসিতানোস অথবা এলস লিসিতান্স (যার অর্থ এলচের ব্যক্তি)।
দল গঠন ও প্রারম্ভিক বছর
এলচে ১৯২৩ সালের গ্রীষ্মকালে গঠিত হয়েছিল। এলচের প্রথম ম্যাচ ছিল মনোভারের বিরুদ্ধে, উক্ত ম্যাচে তারা বিপক্ষ দলের মাঠে ০–৪ গোলে জয়লাভ করে। তাদের প্রথম আনুষ্ঠানিক ম্যাচটি ছিল ক্রেবিলেন্তে দেপোর্তিভোর বিরুদ্ধে, উক্ত ম্যাচে তারা ২–০ গোলে জয়লাভ করে। এলচে ১৯২৯–৩০ সালে তেরসেরা দিবিসিওনে খেলার সুযোগ পায় এবং ১৯৩৪ সালে তারা সেহুন্দ দিবিসিওনে উন্নীত হয়।
স্টেডিয়াম
এলচে তাদের সকল হোম ম্যাচ ভালেনসিয়ার এস্তাদিও মানুয়েল মার্তিনেস বালেরোয় খেলে থাকে, যেখানে একসাথে ৩৩,৭৩২ জন খেলা উপভোগ করতে পারে।
পাকিস্তান স্টিল ক্যাডেট কলেজ
পাকিস্তান স্টিল ক্যাডেট কলেজ পাকিস্তান স্টিল মিলস কর্পোরেশনের ব্যবস্থাপনায় একটি আবাসিক শিক্ষা প্রতিষ্ঠান। এ শিক্ষা প্রতিষ্ঠানে শিক্ষার্থীদের ৮ম শ্রেণী থেকে দ্বাদশ শ্রেণি পর্যন্ত ভর্তি হয়। এটি স্টিল টাউনশিপ, বিন কাসিম টাউন, করাচি, সিন্ধু, পাকিস্তানে অবস্থিত।
একাডেমিক
কলেজটি ছেলেদের সেকেন্ডারি স্কুল এবং ইন্টারমিডিয়েট পরীক্ষার জন্য প্রস্তুত করে। এটি বোর্ড অফ ইন্টারমিডিয়েট অ্যান্ড সেকেন্ডারি এডুকেশন করাচি দ্বারা পরিচালিত ।
ভবন
কলেজে পাঁচটি "ভবন" বা হোস্টেল রয়েছে।
অনুষদ এবং কর্মচারী
শারীরিক ফিটনেস এবং ড্রিল প্রশিক্ষকদের দ্বারা শিক্ষার্থীদের শারীরিক প্রশিক্ষণ এবং ড্রিল তত্ত্বাবধান করা হয়। অন্যান্য কর্মীদের মধ্যে রয়েছে প্রশাসনিক কর্মকর্তা, বারসার, ডাক্তার, মনোবিজ্ঞানী, মসজিদের খতিব এবং প্রয়োজনীয় মন্ত্রী কর্মী।
রুটিন এবং ক্রিয়াকলাপ
বিকেলের খেলা সব ছাত্রদের জন্য বাধ্যতামূলক। স্কুলে একটি ফুটবল মাঠ, একটি হকি মাঠ, দুটি বাস্কেটবল কোর্ট, একটি স্কোয়াশ কোর্ট, একটি ক্রিকেট/অ্যাথলেটিক্স মাঠ, একটি জিমনেসিয়াম এবং একটি সুইমিং পুল রয়েছে। টেবিল টেনিস, ক্যারাম বোর্ড, দাবা এবং ড্রাফ্টের মতো ইনডোর গেমগুলির জন্য, চারটি বোর্ডিং হাউসের প্রতিটিতে সুবিধা দেওয়া হয়। সশস্ত্র বাহিনীতে তাদের ভবিষ্যত কর্মজীবনের জন্য ড্রিলের একটি ওরিয়েন্টেশনও দেওয়া হয়।
হাদিদীয়
সকল প্রাক্তন ক্যাডেটরা হাদিদীয় (হাদিদ আরবি শব্দের অর্থ ইস্পাত) নামে পরিচিত।
কিতাব (চলচ্চিত্র)
কাহিনী
বাবলা (মাস্টার রাজু) একটি বাচ্চা যে তার মায়ের (দীনা পাঠক) সাথে একটি গ্রামে থাকে। তার মা তাকে তার দিদির (বিদ্যা সিনহা) কাছে (একটি শহরে) পাঠায় যাতে সে একটি ভালো স্কুলে যেতে পারে। প্রাথমিকভাবে, বাবলার স্কুল এবং তার দিদির বাড়ি উভয়কেই খুব পছন্দ করে এবং তার সহপাঠী পাপ্পু (মাস্টার টিটো) এর সাথে একটি ভাল বন্ধু হয়ে ওঠে। তারা রাস্তায় ঘুরে বেড়ায়, রাস্তার ম্যাজিক শো দেখে এবং তারা এই ধরনের কৌশল করতে পারে, কীভাবে মিষ্টি তৈরি হয় তা অনুসন্ধানের সাথে দেখতে থাকে, শিক্ষকের সাথে মজা করে ইত্যাদি। তারা এই সমস্ত জিনিসগুলি পুঙ্খানুপুঙ্খভাবে উপভোগ করে। কিন্তু বাবলা জীবনের রূঢ় বাস্তবতার কথা মনে করিয়ে দেয় যখন তার দিদি এবং জামাই তাকে পড়াশোনায় অনাগ্রহের জন্য এবং স্কুল থেকে তার তথাকথিত দায়িত্বজ্ঞানহীন আচরণের (যেমন শিক্ষকদের নিয়ে মজা করা, শ্রেণীকক্ষে গান গাওয়া) সম্পর্কে অভিযোগের জন্য তাকে তিরস্কার করে। তিনি বুঝতে পারেন যে বাচ্চাদের, তাদের নির্দোষতা, জীবন সম্পর্কে তাদের দৃষ্টিভঙ্গি বোঝে না এবং জীবনকে পুরোপুরি উপভোগ করার জন্য তাকে বড় হতে হবে।
একদিন বাবলা সিদ্ধান্ত নেয় যে সে গ্রামে তার মায়ের সাথে থাকতে পারবে। সে দৌড়ে ট্রেনে উঠে। যেহেতু তার কাছে টিকিট নেই, তাই টিকিট-মাস্টার তাকে ধরে পাশের স্টেশনে নামিয়ে দেয়। রাতে তিনি ঠান্ডা অনুভব করেন এবং আশ্রয়ের জন্য চারপাশে তাকান। তিনি দেখতে পান একজন বৃদ্ধ মহিলা কম্বল পড়ে ঘুমাচ্ছে এবং কম্বল ভাগাভাগি করে তার পাশে শুয়ে আছে। সকালে, বুড়ি এখনও ঘুমাচ্ছে দেখে, সে তার পাত্র থেকে একটি মুদ্রা তুলে জল খেতে চলে যায়। জল খাওয়ার সময় তিনি দেখেন যে বৃদ্ধা মহিলার চারপাশে অনেক লোক জড়ো হয়েছে। তিনি সেখানে গিয়ে দেখেন যে তিনি যে মহিলার সাথে ঘুমিয়েছিলেন তিনি মারা গেছেন। সে তার মূলে ভয় পায় এবং বুঝতে পারে যে জীবন আসলে, যারা দরিদ্র তাদের জন্য সহজ নয়। সে যে কয়েনটি নিয়েছিল তা ফিরিয়ে দেয় এবং তার মায়ের জায়গায় চলে যায়। সেখানে সে তার মা, দিদি এবং জামাইকে তার জন্য চিন্তিত দেখতে পায়। তারা বাবলাকে ফিরে দেখে আনন্দিত হয় এবং বাবলা সবাইকে প্রতিশ্রুতি দেয় যে সে আন্তরিকভাবে পড়াশুনা করবে এবং কখনো কারো জন্য সমস্যা সৃষ্টি করবে না।
ফেকিং নিউজ
ব্লগের রূপে দৈনিক প্রকাশিত এই ওয়েবসাইটটিতে Pagal Patrakar (বাংলা: পাগল পত্রকার) ছদ্মনামের একজন ব্লগার ব্যঙ্গাত্মক সংবাদসমূহ লেখেন। বাংলায় পাগল পত্রকারের অর্থ হল উন্মাদ সাংবাদিক।  শুরুতে বেনামী ভাবে লিখতে আরম্ভ করা এই ব্লগটি দিল্লীর একজন ব্যবস্থাপনা পরামর্শদাতা রাহুল রৌশন কর্তৃক প্রতিষ্ঠিত হয়েছিল।
ভারতবর্ষে তুলনামূলকভাবে নতুন হলেও পাশ্চাত্য দেশসমূহে বহুলভাবে প্রচলিত বিদ্রুপ এবং হাস্যরস সহিত ব্যঙ্গাত্মকাত্মক সংবাদের পত্রিকা ছিল আমেরিকা যুক্তরাষ্ট্রের "দ্য অনিঅন"। ফেকিং নিউজ ভারতে এই ধারা প্রবর্তন এবং প্রচলনের ক্ষেত্রে অগ্রগণ্য ওয়েবসাইটসমূহের মধ্যে অগ্রণী এবং অন্যতম। এলেক্সার সাম্প্রতিক র্যাঙ্কিং অনুযায়ী, সমগ্র বিশ্বে ইংরাজী ভাষায় প্রকাশিত ব্যঙ্গাত্মক ওয়েবসাইটসমূহের ভিতরে দি অনিঅন-এর পরে  ফেকিং নিউজ দ্বিতীয় স্থান অধিকার করেছে।
সত্য হিসেবে সংবাদ প্রকাশ
ওই সাইটে প্রকাশিত দুটি ব্যঙ্গ প্রতিবেদন Unable to attract even a single girl, frustrated man sues Axe এবং Men talking loud on mobile during movies have smaller penises অন্য একটি ভারতীয় ওয়েবসাইট Indiainfo.com  সত্য সংবাদ হিসাবে ভুলক্রমে পরিবেশন করতে গিয়ে ২০০৯ সালের ২১ অক্টোবর তারিখে নিজের ওয়েবসাইটটি প্রকাশ করেছিল। এছাড়াও, পরবর্ত্তী পর্যায়ে "Axe"  সম্পর্কীয় সংবাদটি ভারতের বাইরেও অন্যান্য দেশের বহু ওয়েবসাইট এবং ব্লগ সত্য সংবাদ হিসেবে প্রকাশিত হয়।, সাম্প্রতিককালে টাইমস অব্ ইণ্ডিয়ার ২০১১ সালের ২৭ মে'  এবং ২৫ সেপ্টেম্বরের   সংখ্যায় এই ব্যঙ্গাত্মক সংবাদ দুটি পুনরায় প্রকাশিত, এবং এই দুটি সংবাদ নাগরিক কিংবদন্তি হিসেবে পরিচিত হয়।  Unable to figure out Google Wave, youngster kills himself  শীর্ষক অন্য একটি ফেকিং নিউজ  OneIndia.com নামের ওয়েবসাইটির দ্বারা ২০০৯ সালের ১০ নভেম্বর তারিখে সত্য ঘটনা হিসেবে প্রকাশিত হয়েছিল।
ক্যারোলিনা অ্যাব্রিল
ক্যারোলিনা অ্যাব্রিল (১৯ জুলাই, ১৯৯২, সান্তা ক্রুজ ডি টেনেরিফ) একজন স্পেনীয় প্রাক্তন পর্নোগ্রাফিক অভিনেত্রী এবং ধারাবাহিক সম্প্রচারকারী।
জীবনী
ক্যারোলিনা অ্যাব্রিল ১৮ বছর বয়সে পর্ন শিল্পে শুরু করেছিলেন। তিনি স্পেনীয় পর্ণ চলচ্চিত্র নির্মাতা টরবের হয়েও কাজ করেছেন।
১৯০৬
ডিসেম্বর
1901 – 1950
মুজাম্মিল শাহ
মুজাম্মিল শাহ একজন পাকিস্তানি ক্রিকেটার । ২ নভেম্বর ২০১৭ সালে, অনুষ্ঠিত ২০১৭-১৮ মৌসুমের কায়েদ -ই-আজম ট্রফিতে ইসলামাবাদের হয়ে প্রথম শ্রেণির ক্রিকেটে অভিষেক ঘটে। আবার,২০১৮ সালের সেপ্টেম্বরে, ২০১৮-১৯ মৌসুমের কায়েদ-ই-আজম একদিনের প্রতিযোগিতায় লিস্ট এ ক্রিকেটে ইসলামাবাদের হয়ে আত্মপ্রকাশ ঘটে ।
নাগরাকাটা রেলওয়ে স্টেশন
নাগরাকাটা রেলওয়ে স্টেশন ভারতের পশ্চিমবঙ্গ রাজ্যের জলপাইগুড়ি জেলার ডয়ার্স অঞ্চলের নাগরাকাটা গ্রামে পরিষেবা প্রদান করে ।স্টেশনটি উত্তর- পূর্ব সীমান্ত রেলওয়ে, আলিপুরদুয়ার রেলওয়ে স্টেশনের নিউ জলপাইগুড়ি-আলিপুরদুয়ার-সমুকতলা রোড লাইনে অবস্থিত।
অ্যাকশন এইড
অ্যাকশন এইড একটি আন্তর্জাতিক বেসরকারী সংস্থা যার বিবৃত প্রাথমিক লক্ষ্য হল বিশ্বব্যাপী দারিদ্র্য ও অবিচারের বিরুদ্ধে কাজ করা।
যুক্তরাজ্যভিত্তিক একটি আন্তর্জাতিক অলাভজনক উন্নয়নমূলক সংস্থা। ১৯৭২ সালে এর প্রতিষ্ঠালগ্ন থেকেই সংস্থাটি আফ্রিকা, এশিয়া, ইউরোপ, অস্ট্রেলিয়া, লাতিন আমেরিকা, ক্যারিবীয় দ্বীপপুঞ্জ ও মধ্যপ্রাচ্যের ৩০টিরও বেশি দেশে দারিদ্র্যবিমোচন, শিশুকল্যাণ, পরিবারকল্যাণ ও সমাজগোষ্ঠীকে লক্ষ্য করা কার্যক্রম পরিচালনা করে আসছে। এছাড়া বঞ্চনা-অবহেলা থেকে মুক্তি, দক্ষ জনগোষ্ঠী সৃষ্টি এবং আত্মপ্রত্যয়ী ও দায়িত্বশীল জনগোষ্ঠী গঠন করাও এর অন্যান্য উদ্দেশ্য। তবে বিভিন্ন সময়ে তৃতীয় বিশ্বে বিভিন্ন বিতর্কিত কর্মসূচি নেওয়ার জন্য অ্যাকশন এইড বেশ সমালোচিত হয়েছে।
তৈরি সফটওয়্যার
থাম্ব|গুগল ডক্স অ্যান্ড্রয়েডের জন্য বিনামূল্যে সফ্টওয়্যার ব্যবহার করতে পারে তৈরি সফটওয়্যার (Off-the-shelf software) হল জনসাধারণের জন্য উন্মুক্ত বাজার থেকে কিনে তাৎক্ষণিকভাবে ব্যবহারযোগ্য সফটওয়্যার, অ্যাপ্লিকেশন বা প্রোগ্রামসমষ্টি যা বিভিন্ন ব্যবসার কাজে খাপ খাইয়ে নিয়ে কাজ চালানো সম্ভব। এগুলি সাধারণত বিপুল পরিমাণে উৎপাদিত হয় এবং ফলে এদের প্রাথমিক দামও তুলনামূলকভাবে অনেক কম। এগুলি সাধারণত ব্যবহারকারী-বান্ধব হয়ে থাকে, ফলে এগুলি সহজেই ব্যবহারযোগ্য। এগুলিকে কম্পিউটার যন্ত্রে অন্তর্স্থাপন (ইনস্টলেশন) করার আগে চাহিদামাফিক পরিবর্তন বা উন্নয়ন করার অবকাশ থাকে না। অন্যদিকে চাহিদামাফিক সফটওয়্যারগুলির দাম অনেক বেশি পড়ে। এগুলি নির্মাতা প্রতিষ্ঠানগুলি রক্ষণাবেক্ষণমূলক সেবাও প্রদান করে থাকে। তাই বিনিয়োগের ঝুঁকি এড়াতে বড় বড় ব্যবসা প্রতিষ্ঠানগুলি সাধারণত তৈরি সফটওয়্যার ক্রয় করে থাকে।
মার্কিন যুক্তরাষ্ট্রে তৈরি সফটওয়্যার (বা কম্পিউটার সেবা এমনকি হার্ডওয়্যার) ধরনের সামগ্রীগুলিকে "কমার্শিয়াল অফ-দ্য-শেলফ" (Commercial off-the-shelf বা সংক্ষেপে COTS) অর্থাৎ "বাণিজ্যিকভাবে লভ্য তৈরি দ্রব্য" বলা হয় এবং এগুলির উপর কেন্দ্রীয় সরকারের নীতিমালা থাকে। মাইক্রোসফট উইন্ডোজ বা অ্যান্টিভাইরাস সফটওয়্যার হল এ ধরনের তৈরি সফটওয়্যারের উদাহরণ।
যদি কোনও বাণিজ্যিকভাবে লভ্য তৈরি সফটওয়্যারে এর ক্রেতা বা গ্রাহক তার প্রয়োজনমাফিক পরিবর্তন সাধন করিয়ে নেন, তাহলে সেটিকে মার্কিনী ইংরেজি পরিভাষায় "মডিফাইড অফ-দ্য-শেলফ" (Modified off-the-shelf) অর্থাৎ "পরিবর্তিত তৈরি সফটওয়্যার" নামে ডাকা হয়। এক্ষেত্রে সফটওয়্যার রক্ষণাবেক্ষণের দায়িত্ব ক্রেতার উপর বর্তায়।
অ্যাক্স (গণ)
অ্যাক্স (Aix) অ্যানাটিডি পরিবারের একটি গণের নাম। এরা মাঝারি আকারের হাঁস; ছেলেহাঁসের ঘাড়ের উপরের পালক বেশ লম্বা, গলবস্ত্রের মত দেখায়; ডানার একটি মধ্য-পালক অতি-লম্বা ও প্রশস্ত; মাথায় ঝুটি আছে; পাজোড়া দেহের সামনের দিকে থাকে; পায়ে সুচালো নখর যা দিয়ে খাড়া গাছ বেয়ে ওঠা যায়। এই গণে পৃথিবীতে ২ প্রজাতি, বাংলাদেশে ১ প্রজাতি। এই প্রজাতি দুটি হলও,
শতভুজ দৈত্য
গ্রীক পুরাণ কাহিনীতে, Hecatoncheires, যা Centimanes নামেও পরিচিত ছিল, তারা ছিল একদল ভয়ঙ্কর এবং শক্তিশালী প্রাণী যাদের চেহারা একটি অনন্য এবং বিস্ময়কর। "Hecatoncheires" শব্দটি নিজেই অনুবাদ করে "শত-হাতওয়ালা" এবং এটি তাদের সবচেয়ে স্বাতন্ত্র্যসূচক বৈশিষ্ট্যকে পুরোপুরি বর্ণনা করে। এই পৌরাণিক প্রাণীগুলিকে কেবল একটি বা দুটি নয়, বরং তাদের বিশাল ধড় থেকে একশটি বাহু অঙ্কুরিত করার জন্য চিত্রিত করা হয়েছিল, যা তাদের আকার এবং শক্তি উভয় ক্ষেত্রেই সত্যিকারের শক্তিশালী করে তোলে
দ্য হান্ড্রেড-হান্ডারস
গ্রীক পৌরাণিক কাহিনীতে, হান্ড্রেড-হ্যান্ডারস, যা হেকাটোনচেয়ারস নামেও পরিচিত, তারা ছিল অসাধারণ চেহারা এবং অপরিমেয় শক্তির সাথে ভয়ানক এবং রহস্যময় প্রাণীর একটি দল। "হান্ড্রেড-হ্যান্ডারস" নামটি তাদের সবচেয়ে আকর্ষণীয় বৈশিষ্ট্যটি পুরোপুরি ক্যাপচার করে - এই পৌরাণিক প্রাণী দের প্রত্যেকেরই একশোটি বাহু রয়েছে, এটি সত্যিই বিস্ময়কর দৃশ্য।
প্রাচীন গ্রীক উপাখ্যান অনুসারে, হান্ড্রেড-হ্যান্ডাররা আদিম দেবতা ইউরেনাস (আকাশ) এবং গায়া (পৃথিবী) থেকে জন্মগ্রহণ করেছিল, তাদের টাইটানস এবং সাইক্লোপসের ভাইবোন বানিয়েছিল।
বলিপাড়া ইউনিয়ন
বলিপাড়া বাংলাদেশের বান্দরবান জেলার অন্তর্গত থানচি উপজেলার একটি ইউনিয়ন।
জনসংখ্যার উপাত্ত
২০১১ সালের আদমশুমারি অনুযায়ী বলিপাড়া ইউনিয়নের মোট জনসংখ্যা ৫,৪৬৪ জন। এর মধ্যে পুরুষ ২,৯২৭ জন এবং মহিলা ২,৫৩৭ জন। মোট পরিবার ১,২০৪টি।
অবস্থান ও সীমানা
থানচি উপজেলার সর্ব-উত্তরে বলিপাড়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৭ কিলোমিটার। এ ইউনিয়নের দক্ষিণে থানচি সদর ইউনিয়ন; পশ্চিমে আলীকদম উপজেলার চৈক্ষ্যং ইউনিয়ন, লামা উপজেলার রূপসীপাড়া ইউনিয়ন ও লামা সদর ইউনিয়ন; উত্তরে রুমা উপজেলার গ্যালেংগ্যা ইউনিয়ন ও রেমাক্রীপ্রাংসা ইউনিয়ন এবং পূর্বে রাঙ্গামাটি জেলার বিলাইছড়ি উপজেলার বড়থলি ইউনিয়ন ও মায়ানমারের চিন প্রদেশ অবস্থিত।
প্রশাসনিক কাঠামো
বলিপাড়া ইউনিয়ন থানচি উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম থানচি থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ। এটি সেকদু এবং থাইক্ষ্যং এ ২টি মৌজায় বিভক্ত।
ওয়ার্ডভিত্তিক এ ইউনিয়নের গ্রামগুলো হল:
শিক্ষা ব্যবস্থা
২০১১ সালের আদমশুমারি অনুযায়ী বলিপাড়া ইউনিয়নের সাক্ষরতার হার ৩৮.৭%। এ ইউনিয়নে ১টি মাধ্যমিক বিদ্যালয়, ১টি নিম্ন মাধ্যমিক বিদ্যালয় ও ৮টি প্রাথমিক বিদ্যালয় রয়েছে।
যোগাযোগ ব্যবস্থা
বলিপাড়া ইউনিয়নে যোগাযোগের প্রধান সড়ক হল বান্দরবান-থানচি সড়ক। প্রধান যোগাযোগ মাধ্যম বাস।
খাল ও নদী
বলিপাড়া ইউনিয়নের মধ্য দিয়ে বয়ে চলেছে সাঙ্গু নদী। এছাড়া রয়েছে সোনা (চেমা) খাল।
ভিরার
ভিরার (Virar) ভারতের মহারাষ্ট্র রাজ্যের থানে জেলার একটি শহর।
ভৌগোলিক উপাত্ত
থাম্ব|276x276পিক্সেল|ভিরার শহরের মনোরম দৃশ্য শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১১ মিটার (৩৬ ফুট)।
জনসংখ্যার উপাত্ত
এখানে সাক্ষরতার হার ৭৮%। পুরুষদের মধ্যে সাক্ষরতার হার ৮১% এবং নারীদের মধ্যে এই হার ৭৪%। সারা ভারতের সাক্ষরতার হার ৫৯.৫%, তার চাইতে ভিরার এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
তথ্যসূত্র
Virar
এভেঞ্জড সেভেনফোল্ড
এভেঞ্জেড সেভেনফোল্ড (কখনো কখনো এ সেভেন এস্র নামেও সম্বোধন করা হয়ে থাকে) মার্কিন যুক্তরাষ্ট্রের ক্যালফোর্নিয়া রাজ্যের হান্টিংটন বিচ শহরের একটি হেভি মেটাল ব্যান্ড দল, যেটি ১৯৯৯ সালে গঠন করা হয়েছিল। ব্যান্ডটির বর্তমান সদস্যরা হলেন প্রধান গায়ক এম.শেডোস্, ছান্দিক গিটারিষ্ট এবং পেছন গায়ক জ্যাকি ভ্যানগিয়েন্স, প্রধান গিটারিষ্ট এবং পেছন গায়ক সাইনিস্টার গেটস্, বস গিটারিষ্ট এবং পেছন গায়ক জনি ক্রাইষ্ট, এবং ড্রামার ব্রুক্স ওয়েকারম্যান। এভেঞ্জেড সেভেনফোল্ড, সবার কাছে পরিচিত তাদের বিচিত্র রক শব্দ এবং তাদের অ্যালবামের মোড়ক, তাদের পন্যদ্রব্যে কাল্পনিক চমকপ্রদক সব ছবি ব্যবহার করার জন্য। এভেঞ্জেড সেভেনফোল্ডের আত্বপ্রকাশকালীন সময়ে উদিত ছিল মেটালকোর শব্দের সংমিশ্রন, যা তাদের প্রথম আত্বপ্রকাশকারী অ্যালবাম সাউন্ডিং দ্য সেভেন্থ ট্রামপেট অ্যালবামটির দিকে তাকালে পরিলক্ষিত হয়। যদিও, এভেঞ্জেড সেভেনফোল্ডের ধরন নিষ্পন্ন হয়ে যায়,তাদের তৃতীয় অ্যালবাম এবং প্রথম বৃহওর লেবেলের প্রকাশ, সিটি অব ইভলএর সাথে সাথে, এবং এতে করে তারা হেভি মেটাল এবং হার্ড রক স্টাইলে রুপান্তরিত করে। ব্যান্ডটি অবিরত নতুন নতুন শব্দের অন্বেষণ করতে থাকে তাদের নিজ শিরোনাম প্রকাশ করে এবং তাদের চলমান মূলধারা সাফল্য উপভোগ করতে থাকে তাদের ড্রামার, জেমস্ "দ্য রেভ" সলিভান,এর মৃত্যু ২০০৯ সালে মৃত্যু না হওয়া পযন্ত। তার মৃত্যু হওয়া সত্ত্বেত্ত , এভেন্জড সেভেনফোল্ড ড্রিম থিয়েটারের সাবেক ড্রামার মাইক পোর্টনির সাহায্যে ক্রমাগত চলতে থাকে তাদের ব্যান্ডের পঞ্চম অ্যালবাম নাইটমেয়ার ২০১০ সালে প্রকাশ করে , যেটি বিলবোর্ড ২০০ তালিকাযর শীর্ষে উঠে যায়, যা এভেঞ্জেড সেভেনফোল্ডের প্রথম কোন প্রকাশ যেটি শীর্ষ স্থান দখল করেছিল। ২০১১ সালে ড্রামার অাইরিন ইলিযাই ব্যান্ডের সাথে সফর এবং রেকর্ডের জন্য যোগ দেয়। এভেঞ্জেড সেভেনফোল্ডের ষষ্ঠ স্টুডিও অ্যালবাম হেইল ট্যু দ্য কিং, যেটি ২০১৩ সালে প্রকাশ করা হয়, যা একমাত্র এভেঞ্জেড সেভেনফোল্ড অ্যালবাম হিসেবে সূচিত যেটিতে অাইরিন ইলিযাই তাদের সাথে কাজ করেছিলেন। হেইল ট্যু দ্য কিংঅ্যালবামটি  বিলবোর্ড ২০০, দ্য ইউকে অ্যালবামস চার্ট সহ, তার সাথে  ফিনল্যান্ড, ব্রাজিল, কানাডা, এবং আয়ারল্যান্ডের টপ চার্টে উঠে আসে। ২০১৪ সালের শেষের দিকে ইলিযাই ব্যান্ড ছেড়ে চলে যায়, এবং পরে তার জায়গায় সাবেক বেড রিলিজিয়ন ড্রামার ব্রুক্স ওয়েকারম্যান কে স্থলাভিষিক্ত করা হয়, কিন্তু আগে তার স্থলাভিষিক্তের খবর প্রকাশ পায়নি, ২০১৫ সালে ব্যান্ডটি  ইলিযাই এর ব্যান্ড ছেড়ে যাওয়ার খবর প্রকাশ করে। ব্যান্ডটি চমকপ্রদ ভাবে দ্য স্টেজ শিরোনামে তাদের সপ্তম অ্যালবাম প্রকাশ করে ২০১৬ সালের ২৮শে অক্টোবর, যা আমেরিকায় বিলবোর্ড ২০০ চার্টের সেরা ৪ নম্বরে উঠে আসে। দ্য স্টেজ তাদের প্রথম  ধারণাসঙ্গত অ্যালবাম এবং এটিকে ব্যান্ডটির আরেকটি  রচনাশৈলী সংক্রান্ত পরিবর্তন হিসেবে চিহ্নিত করা হয়ে থাকে, প্রগ্রেসিভ মেটাল শব্দের দিকে আরও ধাবমান হচ্ছে। এখন পর্যন্ত ,এভেঞ্জেড সেভেনফোল্ড সাতটি স্টুডিও অ্যালবাম প্রকাশ করেছে, একটি সরাসরি অ্যালবাম/ডিভিডি, দুইটি সংকলন অ্যালবাম এবং আঠারোটি একক সারা বিশ্বে আট মিলিয়ন অ্যালবাম বিক্রি করেছে। এভেঞ্জেড সেভেনফোল্ড ''লাউডওয়্যার এর লিষ্ট অব ফিফটি টপ মেটাল ব্যান্ডস অব অলটাইমের সেরা ৪৭ নম্বরে অবস্থান করছে।
ব্যান্ড সদস্য
বর্তমান
সাবেক সেশন / সফরকারী সঙ্গীতজ্ঞ
রবার্ট মেটক্যাফ
রবার্ট মেলাঙ্কটন মেটক্যাফ (জন্ম এপ্রিল ৭, ১৯৪৬ ) একজন মার্কিন তড়িৎ প্রকৌশলী। তিনি ইথারনেট এর সহ-উদ্ভাবক। তিনি ইউনিভার্সিটি অব টেক্সাস অ্যাট অস্টিন এর তড়িৎ প্রকৌশলের অধ্যাপক এবং ডিরেক্টর অব ইনোভেশন।
জীবনী
মেটক্যাফ ম্যাসাচুসেট্‌স ইনস্টিটিউট অফ টেকনোলজি থেকে ১৯৬৯ সালে তড়িৎ প্রকৌশল ও এমআইটি স্লোন স্কুল অব ম্যানেজমেন্ট থেকে ইন্ডাস্ট্রিয়াল ম্যানেজমেন্ট এ বিএস ডিগ্রি অর্জন করেন। তিনি হার্ভার্ড বিশ্ববিদ্যালয় থেকে ১৯৭০ সালে এমএস এবং ১৯৭৩ সালে পিএইচডি ডিগ্রি অর্জন করেন।
আরো দেখুন
ডেভিড বগস
ডলি আনোয়ার
ডলি আনোয়ার (১ জুলাই ১৯৪৮ - ৩ জুলাই ১৯৯১) ছিলেন একজন বাংলাদেশী চলচ্চিত্র অভিনেত্রী। তিনি ১৯৭৯ সালে সূর্য দীঘল বাড়ী চলচ্চিত্রে অভিনয়ের জন্য জাতীয় চলচ্চিত্র পুরস্কার লাভ করেন।
প্রাথমিক জীবন
ডলি ১৯৪৮ সালে জন্মগ্রহণ করে। তার বাবার নাম মোহাম্মদ ইব্রাহিম এবং মায়ের নাম নীলিমা ইব্রাহিম। তার মাতা নীলিমা ছিলেন ঢাকা বিশ্ববিদ্যালয়ের একজন অধ্যাপিকা। ডলি ১৯৭০ এর দশকে ঢাকা বিশ্ববিদ্যালয় থেকে বাংলা ভাষা ও সাহিত্য বিভাগে এম.এ সম্পন্ন করেন।
কর্মজীবন
ডলি অভিনয় শুরু করেন বাংলাদেশ টেলিভিশনের প্রথম নাটক একতলা দোতলা দিয়ে। মঞ্চেও সফল অভিনেত্রী ছিলেন। সূর্য দীঘল বাড়ি চলচ্চিত্রের প্রধান চরিত্রে অভিনয়ের মাধ্যমে চলচ্চিত্রে যাত্রা শুরু। তিনি একটি ম্যাগাজিনের সম্পাদকও ছিলেন।
ব্যক্তিগত জীবন
চিত্রগ্রাহক আনোয়ার হোসেন এর সাথে ১৯৭৯ সালে সূর্য দীঘল বাড়ি চলচ্চিত্র তৈরির সময় ডলি ইব্রাহিমের পরিচয় হয় এবং ঐ বছরই তারা বিয়ে করেন।
চলচ্চিত্র সমূহ
সূর্য দীঘল বাড়ী
ডলি আনোয়ার ১৯৭৯ সালে মসিহউদ্দিন শাকের ও শেখ নিয়ামত আলী পরিচালিত সূর্য দীঘল বাড়ী চলচ্চিত্রে জয়গুন চরিত্রে অভিনয় করেন। এতে আরও অভিনয় করে রওশন জামিল, এটিএম শামসুজ্জামান, ফখরুল হাসান বৈরাগী, ইলোরা গহর প্রমুখ। এ চলচ্চিত্রে অভিনয়ের মাধ্যমে তিনি সেরা অভিনেত্রী বিভাগে জাতীয় চলচ্চিত্র পুরস্কার অর্জন করেন।
দহন
১৯৮৬ সালে অভিনয় করেন শেখ নিয়ামত আলী রচিত ও পরিচালিত রাষ্ট্রীয় অনুদানে নির্মিত চলচ্চিত্র দহন-এ। মধ্যবিত্তদের টানাপোড়নের চিত্র তুলে ধরা হয়েছে এ চলচ্চিত্রে। ছায়াছবিটির অন্যান্য চরিত্রে অভিনয় করেন বুলবুল আহমেদ, ববিতা, হুমায়ুন ফরীদি, আসাদুজ্জামান নূরসহ আরও অনেকে।
হুলিয়া
ডলি আনোয়ার অভিনীত হুলিয়া চলচ্চিত্রটি ১৯৮৯ সালে মুক্তি পায়।
পুরস্কার ও সম্মাননা
জাতীয় চলচ্চিত্র পুরস্কার
মৃত্যু
ডলি আনোয়ার ১৯৯১ সালের ৩ জুলাই বিষপান করে আত্মহত্যা করেন। তাকে কবর দেওয়া হয় ঢাকার মিরপুরস্থ শহীদ বুদ্ধজীবী কবরস্থান-এ। আত্মহত্যার পর নানা রকম গুজব শোনা যায়। ডলি আনোয়ারের স্বামী আনোয়ার হোসেন তাকে তালাকনামা প্রেরণ করেন যা সহ্য করতে না পেরে ডলি আনোয়ার বিষপান করেন বলে গুজব ছড়ায়। এই গুজবের কোন সত্যতা প্রমাণিত না হওয়ায় এই মৃত্যু রহস্যই থেকে যায়।
বাজপাখি
বাজপাখি হলো মাঝারী আকৃতির এক প্রকার শিকারী পাখি। একে ক্ষিপ্রতার প্রতীক মানা হয়।
চরিত্র
বাজপাখি মূলত তার তীক্ষ্ণদৃষ্টির জন্য খ্যাত। মেয়ে বাজপাখি পুরুষ বাজপাখির চেয়ে আকৃতিতে বড় হয়।
পোষ মানিয়ে দিলেই এর আপনার শিকার এর আওতায় হবে
খাদ্যাভ্যাস
বাজপাখি সাধারণত নিজের থেকে ছোট আকৃতির জীবজন্তু যেমন মাছ, কাঠবিড়ালী, খরগোশ, ইঁদুর, এমনকি তারা গরুর গোস্ত খেয়ে জীবনধারণ করে। এছাড়াও নিজের থেকে ছোটো আকৃতির পাখি যেমন পায়রা, ঘুঘু ইত্যাদি পাখিও এদের খাদ্যতালিকায় থাকে।
বাসস্থান
বাজপাখির সবচেয়ে বড় আবাসস্থল হলো মধ্য আমেরিকা। এছাড়াও এশিয়াতেও এদের দেখা মেলে। বাংলাদেশে পাখিটি এখন কালেভদ্রে দেখা মেলে।
তথ্যসূত্র
বাংলাদেশ প্রতিদিন সংবাদ মাধ্যম
নেকড়ে মানব
নেকড়ে মানব যা লাইকানথ্রপ নামেও পরিচিত (গ্রিক λυκάνθρωπος থেকে: λύκος, lykos, "নেকড়ে", এবং ἄνθρωπος, anthrōpos, "মানুষ") পৌরাণিক বা লোককাহিনী মানব যে ইচ্ছাপূর্বক বা অভিশাপের কারণে নেকড়েতে বা নেকড়ের মত জীবে (অন্য নেকড়ে মানবের থেকে কামড় বা খামচির মাধ্যমে) পরিনত হয়। প্রারম্ভিক উৎসের বিশ্বাস পেট্রোনিয়াস এবং টিলবারির জেভেসের কারণে এটা হয়।
চেঞ্জ অব হার্ট (পথ পত্রিকা)
চেঞ্জ অব হার্ট একটি ত্রৈমাসিক পথ পত্রিকা, যা ক্যানসাসের লরেন্সে প্রকাশিত এবং বিক্রি করা হয়। এটি ক্রেগ সুইটস ১৯৯৬ সালের শেষদিকে প্রতিষ্ঠা করেছিলেন। যিনি বলেছেন যে, পথ পত্রিকা শুরু করার ধারণা তাঁকে গৃহহীন জাতীয় জোটের পরিচালক মাইকেল স্টুপস দিয়েছিলেন।  কাগজটি নর্থ আমেরিকান স্ট্রিট নিউজপেপার অ্যাসোসিয়েশন (এনএএসএনএ)-এন সদস্য, এবং কানসাসের একমাত্র পথ পত্রিকা।
বেশিরভাগ পথ পত্রিকার মতো, এটি বেশিরভাগ গৃহহীন দ্বারা রচিত এবং গৃহহীন বিক্রেতাদের দ্বারা বিক্রি করা হয়; এটি এথিক্স এবং এক্সিলেন্স ইন জার্নালিজম ফাউন্ডেশনের অনুদান দ্বারা সমর্থিত হয়েছে। কাগজে সাধারণত গৃহহীন সম্প্রদায়ের সাথে সম্পর্কিত সংবাদ এবং ঘটনাগুলির কভারেজ অন্তর্ভুক্ত থাকে; গৃহহীনদের দ্বারা সম্পাদিত সম্পাদকীয়, কবিতা, গল্প এবং শিল্পকর্ম; গৃহহীনদের জন্য সংস্থানগুলির একটি ডিরেক্টরি, যাতে গৃহহীন নয় এমন পাঠকরা গৃহহীন সম্প্রদায়কে সহায়তা করতে পারে।
কাগজটি প্রতি প্রান্তিকের প্রায় ১২০০ পাঠক রয়েছে বলে দাবি করে। ১৯৯৯ সালে এনএএসএনএ কর্তৃক এই কাগজটির নাম দেওয়া হয়েছিল "বেস্ট নিউ স্ট্রিট নিউজপেপার ইন নর্থ আমেরিকা"।  সেই সময় কাগজটি ছিল এক পাতার উভয় পৃষ্ঠা ছাপানো এবং স্থানীয় গীর্জার ফটোকপিয়ারগুলি ব্যবহার করে প্রকাশিত;  আজ এটি ১০ পাতার এবং এর নিজস্ব কর্মী এবং কম্পিউটার রয়েছে।
জোকার (কমিক্স)
জোকার বিল ফিঙ্গার, বব কেন ও জেরি রবিনসন কত্তৃক সৃষ্ট একটি কাল্পনিক সুপারভিলেন বা খল চরিত্র। ডিসি কমিক্স দ্বারা প্রকাশিত ব্যাটম্যান কমিক বইয়ের প্রথম সংখ্যায় (২৫শে এপ্রিল ১৯৪০) এর আবির্ভাব ঘটে। চরিত্রটি তৈরী করার পিছনে আসল কৃতিত্ব কার, তা নিয়ে মতভেদ আছে। কেন ও রবিনসনের দাবি জোকারকে তারাই বানান এবং ফিঙ্গারের কাজ ছিল লেখার। প্রথম আবির্ভাবেই জোকারকে মেরে ফেলবার পরিকল্পনা ছিল। পরে সম্পাদকের হস্তক্ষেপে চরিত্রটি বাঁচিয়ে রাখা হয় ব্যাটম্যানের প্রধান শত্রু হিসেবে গড়ে তোলার জন্য।
কমিক বইয়ে তাকে একজন অপরাধমূলক পরিকল্পনাকারী হিসেবে চিত্রিত করা হয়েছে। প্রথমে এক ধর্ষকামী, বিকৃতমনস্ক, ব্যাধিগ্রস্থ ব্যক্তি হিসেবে তার আত্মপ্রকাশ ঘটলেও ১৯৫০ দশকের শেষ দিকে কমিক্স কোড অথরিটির সুপারিশে তাকে এক নির্বোধ ফন্দীবাজের রূপ দেওয়া হয়। পরে ১৯৭০ দশকের শুরুর দিকে আবার তাকে পুরনো রূপে ফিরিয়ে নিয়ে যাওয়া হয়। প্রধান শত্রু হিসেবে ব্যাটম্যানের উল্ল্যেখযোগ্য গল্পগুলিতে জোকারের উপস্থিতি আমরা দেখতে পাই। যেমন দ্বিতীয় রবিন ও ব্যাটম্যানের রক্ষী জেসন টডের হত্যা বা ব্যাটম্যানের 	সহযোগী বারবারা গরডনের পক্ষাঘাত। গত কয়েক দশকে জোকারের উৎপত্তির বেশ কিছু গল্প প্রকাশিত হয়েছে। তার মধ্যে সব থেকে প্রচলিত গল্প অনুযায়ী সে একটি রাসায়নিক বর্জ্যের আধারে পড়ে যায়, যার ফলে তার চামড়া সাদা, চুল সবুজ ও ঠোঁট গাঢ় লাল হয়ে ওঠে। চেহারার এই বিকৃতি তাকে পাগল করে তোলে। ব্যক্তিত্ব এবং চেহারায় ব্যাটম্যানের বিপরীত জোকার তার সার্থক প্রতিদ্বন্দ্বী হয়ে ওঠে।
চাদীয় ফুটবল ফেডারেশন
চাদীয় ফুটবল ফেডারেশন (Fédération Tchadienne de Football Association, Chadian Football Federation; এছাড়াও সংক্ষেপে এফটিএফএ নামে পরিচিত) হচ্ছে চাদের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৬২ সালে প্রতিষ্ঠিত হয়েছে। এটি প্রতিষ্ঠার ২ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছরে সংস্থাটি তাদের আঞ্চলিক সংস্থা ক্যাফের সদস্যপদ লাভ করে। এই সংস্থার সদর দপ্তর চাদের রাজধানী এনজামেনায় অবস্থিত।
এই সংস্থাটি চাদের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে চাদ প্রিমিয়ার লীগ, চাদ কাপ এবং চাদ সুপার কাপের মতো প্রতিযোগিতার সকল কার্যক্রম পরিচালনা করে। বর্তমানে চাদীয় ফুটবল ফেডারেশনের সভাপতির দায়িত্ব পালন করছেন মাহমুদ মুক্তার এবং সাধারণ সম্পাদকের দায়িত্ব পালন করছেন জিব্রিন দেম্বেলে।
দ্য ট্রায়ালস অফ অ্যাপোলো
দ্য ট্রায়ালস অফ অ্যাপোলো (ইংরেজি: The Trials of Apollo) হল মার্কিন লেখক রিক রিঅর্ড্যানের লেখা পাঁচটি ফ্যান্টাসি অ্যাডভেঞ্চার পৌরাণিক উপন্যাসের একটি ধারাবাহিক। সামগ্রিকভাবে এই ধারাবাহিকটি দ্য হিরোজ অফ অলিম্পাস ধারাবাহিকের সিক্যোয়েল। এই ধারাবাহিকের প্রেক্ষাপট রিঅর্ড্যান রচিত পার্সি জ্যাকসন অ্যান্ড দি অলিম্পিয়ানস ও দ্য হিরোজ অফ অলিম্পাস ধারাবাহিকেরই কাল্পনিক জগৎ এবং এই ধারাবাহিকেও পূর্ববর্তী ধারাবাহিকগুলির চরিত্র ও ঘটনাপ্রসঙ্গ উল্লিখিত হয়েছে। প্রধান ধারাবাহিকটির সঙ্গে ক্যাম্প জুপিটার ক্লাসিফায়েড নামে একটি অনুপূরক গ্রন্থও প্রকাশিত হয়েছে।
এই ধারাবাহিকের প্রথম উপন্যাস দ্য হিডেন ওর‍্যাকল প্রকাশিত হয়েছিল ২০১৬ সালের ৩ মে। দ্বিতীয় উপন্যাস দ্য ডার্ক প্রফেসি প্রকাশিত হয় ২০১৭ সালের ২ মে। তৃতীয় উপন্যাস দ্য বার্নিং মেজ প্রকাশিত হয় ২০১৮ সালের ১ মে। চতুর্থ উপন্যাস দ্য টাইর‍্যান্ট’স টুম প্রকাশিত হয় ২০১৯ সালের ২৪ সেপ্টেম্বর। পঞ্চম তথা ধারাবাহিকের শেষ উপন্যাস দ্য টাওয়ার অফ নিরো প্রকাশিত হয় ২০২০ সালের ৬ অক্টোবর।
কাহিনির প্রেক্ষাপট
দ্য ট্রায়ালস অফ অ্যাপোলো উপন্যাস ধারাবাহিকে দেখা যায়, গ্রিক দেবতা অ্যাপোলো তাঁর পিতা তথা দেবরাজ জিউসের অভিশাপে লেস্টার প্যাপাডোপলোস নামে এক নশ্বরে রূপান্তরিত হয়েছেন। জিউস একাধিক কারণে অ্যাপোলোর উপর ক্রুদ্ধ হয়েছিলেন। তার মধ্যে প্রধান কারণটি ছিল দ্য হিরোজ অফ অলিম্পাস উপন্যাস ধারাবাহিকের কাহিনি প্রসঙ্গে অ্যাপোলো কর্তৃক তাঁর রোমান বংশধর অক্টাভিয়ানকে বরদান ও সেই বরের সূত্রে অক্টাভিয়ানের ক্ষমতায় আরোহণ। দ্য হিরোজ অফ অলিম্পাস ধারাবাহিকের শেষ উপন্যাস দ্য ব্লাড অফ অলিম্পাস-এর ঘটনাকাল দ্য ট্রায়ালস অফ অ্যাপোলো-র সূত্রপাতের ছয় মাস পূর্বে।
দ্য হিডেন ওর‍্যাকল
দ্য হিডেন ওর‍্যাকল হল এই ধারাবাহিকের প্রথম উপন্যাস। প্রধান চরিত্র অ্যাপোলোর জবানিতে বর্ণিত এই উপন্যাসের প্রতিটি অধ্যায়ের শিরোনামে হাইকু ব্যবহৃত হয়েছে। বইটি প্রকাশিত হয় ২০১৬ সালের ৩ মে।
বইটির শুরুতে দেখা যায়, বইটির শুরুতে দেখা যায়, অ্যাপোলো লেস্টার প্যাপাডোপলোস নামে এক নশ্বর কিশোরের রূপে নিউ ইয়র্ক সিটির একটি গলিতে একটি অতিবৃহৎ আবর্জনা পাত্রে অবতরণ করেন। যে ঘটনাগুলির ফলে গ্রিক ও রোমানদের মধ্যে যুদ্ধ বেধেছিল, তারই ফলশ্রুতিতে অ্যাপোলোর এই পতন ঘটে। কিছু অপকর্ম সংঘঠিত হওয়ার পর তার সঙ্গে মেগ ম্যাককাফ্রির দেখা হয়। প্রথমে সে ভেবেছিল যে অমরত্ব ফিরে পেতে তাকে সামান্য একটা অভিযানে যেতে হবে। তাই অ্যাপোলো ও মেগ পার্সি জ্যাকসনের সাহায্যে ক্যাম্প হাফ-ব্লাডে উপস্থিত হয়। সেখানে গিয়ে তারা জানতে পারে যে বিশ্বের অধিকাংশ ওর‍্যাকল কাজ করা বন্ধ করে দিয়েছে। অ্যাপোলো ও মেগ ডোডোনা নামে একটি অবশিষ্ট ওর‍্যাকলের অনুসন্ধানে বেরিয়ে পড়ে সেটিকে রক্ষা করার উদ্দেশ্যে। তারা আশা করেছিল যে, অন্যান্য ওর‍্যাকলগুলির খবরও পাবে এবং সেই সঙ্গে অ্যাপোলোর অমরত্ব ফিরে পাওয়ার উপায়ের কথাও জানতে পারবে। অ্যাপোলো আরও জানতে পারে, যে ওর‍্যাকলটিকে তাকে প্রথম রক্ষা করতে হবে সেটি রহস্যময় ‘জন্তু’র দ্বারা সুরক্ষিত। এই জন্তুটি হল যে তিন দুষ্ট রোমান সম্রাট দেবতায় পরিণত হয়েছিলেন তাঁদের মধ্যে প্রথম জন অর্থাৎ রোমান সম্রাট নিরো, যিনি আবার সম্পর্কে মেগ ম্যাককাফ্রির সৎ-বাবা। মাউন্ট অলিম্পাসের পূর্বতন মহিমা পুনরুদ্ধারের জন্য অ্যাপোলোকে তার ওর‍্যাকলের পিছনে ধাবমান সকল জন্তুকে পরাজিত করতে হয়।
দ্য ডার্ক প্রফেসি
এই উপন্যাসে নশ্বর লেস্টারের রূপে অ্যাপোলোর কাহিনি এগিয়ে চলে। সে ক্যাম্প হাফ-ব্লাডের নিরাপদ আশ্রয় ত্যাগ করে অবশিষ্ট চারটি ওর‍্যাকলকে পুনরায় কর্মক্ষম করে তোলার জন্য সারা উত্তর আমেরিকা ঘুরতে শুরু করে এবং দেবতায় পরিণত হওয়া তিন রোমান সম্রাটকে কীভাবে পরাজিত করা যেতে পারে তা জানতে পারে। এই উপন্যাসে তাকে সাহায্য করে লিও ভ্যালডেজ, ক্যালিপসো ও ব্রোঞ্জ ড্রাগন ফেস্টাস, আর্তেমিসের শিকারীবৃন্দ ও কয়েকটি নতুন চরিত্র। ত্রয়ী সম্রাটের দ্বিতীয় জন অর্থাৎ কমোডাসের সম্মুখীন হয়ে তাকে পরাজিত করতে হয় অ্যাপোলোকে। স্মৃতির সিংহাসন অর্জন করতে পরবর্তী ভবিষ্যদ্বাণীটি পেতে কমোডাসের সঙ্গে তাকে একটি বিব্রতকর ও অনুশোচনামূলক অতীত ভাগ করে নিতে হয়। অ্যাপোলো ওর‍্যাকলের গুহায় উপস্থিত হয়ে নিজের ভবিষ্যদ্বাণীটি পেয়ে যায় এবং নিজেকে এবং নিজের বন্ধুদের কমোডাসের হাত থেকে রখা করতে ফিরে আসে।
জিহাদবাদ
জিহাদবাদ, যা জিহাদবাদী আন্দোলন বা জিহাদি আন্দোলন নামেও পরিচিত, হল পশ্চিমা ভাষায় প্রাপ্ত একটি একবিংশ শতাব্দীর নবোদ্ভূত শব্দ। এটি জঙ্গিবাদী ইসলামি আন্দোলসমূহকে বোঝাতে ব্যবহৃত হয় যেগুলোকে পাশ্চাত্যের অস্তিত্বের জন্য হুমকিস্বরূপ হিসেবে চিহ্নিত করা হয় এবং যেগুলোর ভিত্তিমূল রাজনৈতিক ইসলামে প্রোথিত। এটিকে “যথাযথভাবে সংজ্ঞায়ন করতে দুরূহ একটি শব্দ” হিসেবে বর্ণনা করা হয়েছে, কারণ এটি একটি সাম্প্রতিক নভোদ্ভূত শব্দ যেটির কোনও একক, সাধারণভাবে গৃহীত অর্থ নেই। “জিহাদবাদ” শব্দটি প্রথম দক্ষিণ এশীয় গণমাধ্যমে প্রকাশিত হয়; ২০০১ সালের ১১ই সেপ্টেম্বরের হামলার পর পশ্চিমা সাংবাদিকেরা শব্দটি গ্রহণ করে। এরপর থেকে এটি বিভিন্ন বিদ্রোহী ও সন্ত্রাসী আন্দোলনের ক্ষেত্রে প্রযুক্ত হয়েছে যাদের আদর্শ ইসলামের জিহাদ ধারণাভিত্তিক।
সমসাময়িক জিহাদবাদের উৎস ঊনবিংশ ও বিংশ শতাব্দীর ইসলামি পুনর্জাগরণবাদী মতাদর্শিক বিকাশে নিবদ্ধ, যা বিংশ শতাব্দীর মাঝামাঝি সময়ে কুতুববাদ ও তৎসম্পর্কিত মতবাদসমূহে প্রকাশিত হয়।
১৯৮৯ থেকে ১৯৯৯ সালের সোভিয়েত-আফগান যুদ্ধে অংশ নেওয়া
সংগঠনগুলি জিহাদবাদের উত্থানকে শক্তিশালী করেছিল, যা ১৯৯০ ও ২০০০-এর দশকব্যাপী বিভিন্ন সশস্ত্র সংঘাতের প্রচারে লিপ্ত হয়েছিল। জিল ক্যপেল ১৯৯০-এর দশকের সালাফি আন্দোলনের মধ্যে একটি বিশেষ সালাফি জিহাদবাদ শনাক্ত করেছেন।
জিহাদবাদ একটি আন্তর্জাতিক, প্যান-ইসলামিস্ট সম্ভাবনাসমেত বৈশ্বিক জিহাদবাদ নামেও পরিচিত। গবেষণায় দেখা গেছে যে আইসিসের উত্থানের সাথে সাথে নেদারল্যান্ডস, বেলজিয়াম, যুক্তরাজ্য, ফ্রান্স ও সুইজারল্যান্ডের মতো দেশ থেকে অনেক ইউরোপীয় মুসলমান বৈশ্বিক জিহাদে যোগ দিতে সিরিয়ায় গমন করেছিল।
দ্য কাঠমান্ডু পোস্ট
দ্য কাঠমান্ডু পোস্ট হলো নেপাল থেকে প্রকাশিত একটি প্রধান সংবাদপত্র। এটি ১৯৯৩ খ্রিষ্টাব্দের ফেব্রুয়ারি মাসে শ্যাম গোয়েংকা কর্তৃক প্রতিষ্ঠিত হয়। এটি নেপালের সর্ববৃহৎ ইংরেজি ভাষার সংবাদপত্রগুলোর মধ্যে অন্যতম। সংবাদপত্রটি স্বাধীনভাবে পরিচালিত। এটি নেপালের বৃহত্তম নেপালি ভাষার সংবাদপত্র দৈনিক কান্তিপুর এর সাথে কান্তিপুর পাবলিকেশন্স কর্তৃক প্রকাশিত হয়। কাঠমান্ডু পোস্ট এশিয়ার ১৯টি সংবাদপত্রের সংগঠন এশিয়া নিউজ নেটওয়ার্কের অন্যতম সদস্য। কাঠমান্ডু পোস্ট নেপালের প্রথম স্বাধীনভাবে প্রকাশিত ইংরেজি ভাষার ব্রডশিট দৈনিক সংবাদপত্র এবং নেপালের সবচেয়ে বেশি বিক্রিত ইংরেজি দৈনিক। এই সংবাদপত্রের দৈনিক প্রকাশিত কপির পরিমাণ ৯৫,০০০।
২০১৮ খ্রিষ্টাব্দ থেকে সংবাদপত্রটি দীর্ঘ অনুসন্ধানী প্রতিবেদন, বিশ্লেষক ও বিশ্লেষণ ইত্যাদি বিষয়ে গুরুত্বারোপ করছে এবং দৈনিক সংবাদে এসব বিষয় অন্তর্ভুক্ত রাখছে।
বিতর্ক
২০০৭ খ্রিষ্টাব্দের অক্টোবর মাসে সাবেক মাওবাদী বিদ্রোহী নেপালের একীকৃত সমাজবাদী পার্টি (মাওবাদী) সমর্থিত সর্ব নেপাল মুদ্রণ ও প্রকাশনা শ্রমিক ইউনিয়ন নামক একটি সংগঠন দ্য কাঠমান্ডু পোস্ট এর কার্যালয়ে আক্রমণ চালায়। প্রতিষ্ঠানের প্রিন্টিং প্রেসে ধ্বংসযজ্ঞ চালানো হয় এবং পত্রিকাটি প্রকাশে বাধা দেওয়া হয়। আক্রমণের প্রতিবাদে প্রায় দুই শতাধিক সাংবাদিক ও আইনজীবী কাঠমান্ডুর সড়কে অবস্থান নেন।
চীনা দূতাবাস বিতর্ক
২০২০ খ্রিষ্টাব্দের ফেব্রুয়ারি মাসে দ্য কাঠমান্ডু পোস্ট ন্যাটোতে মার্কিন যুক্তরাষ্ট্রের সাবেক রাষ্ট্রদূত আইভো দালদেরের একটি প্রবন্ধ পুনঃপ্রকাশ করে, যা ইতোপূর্বে এশিয়া নিউজ নেটওয়ার্কের অন্যতম সহযোগী কোরিয়া হেরাল্ডে প্রকাশিত হয়েছিল। প্রবন্ধে শাটারস্টক থেকে নেওয়া একটি চিত্রও সংযোজিত করা হয়, যেখানে চীনের সমাজতান্ত্রিক নেতা মাও সে তুংকে মাস্ক পরিহিত অবস্থায় দেখা যায়। নেপালের চীনা দূতাবাস এই প্রবন্ধ এবং চিত্রের ব্যাপারে গুরুতর আপত্তি জানায়। দূতাবাস থেকে এই মর্মে প্রেস বিজ্ঞপ্তি প্রকাশ করা হয় যে, প্রবন্ধটি "বিদ্বেষী মনোভাব" নিয়ে প্রকাশিত হয়েছে এবং "সুচিন্তিতভাবে নতুন করোনাভাইরাস জনিত নিউমোনিয়ার বিরুদ্ধে চীনা সরকার ও জনগণ কর্তৃক সমস্ত প্রচেষ্টাকে অবমূল্যায়নের চেষ্টা করা হয়েছে এমনকি অনৈতিকভাবে চীনের রাজনৈতিক ব্যবস্থার ওপর আক্রমণ করা হয়েছে।" সাংবাদিক ও কূটনীতিকেরা এই প্রেস বিজ্ঞপ্তিকে "কূটনৈতিক শালীনতার লঙ্ঘন" বলে নিন্দা জানায়। একে চীনা সরকার কর্তৃক প্রতিবেশী রাষ্ট্রের মুক্ত গণমাধ্যমকে অবদমনের চেষ্টা হিসেবেও আখ্যায়িত করা হয়।
ভানুসিংহ ঠাকুরের পদাবলী
thumb|300px|ভানুসিংহের প্রথম কবিতা রচনাকালে "ভানুসিংহ" কিশোর রবীন্দ্রনাথ, ১৮৭৭; [[জ্যোতিরিন্দ্রনাথ ঠাকুর|জ্যোতিরিন্দ্রনাথ ঠাকুরের স্কেচ অবলম্বনে গগনেন্দ্রনাথ ঠাকুর অঙ্কিত ]]
ভানুসিংহ ঠাকুরের পদাবলী রবীন্দ্রনাথ ঠাকুর এর ব্রজবুলি ভাষায় রচিত একটি কাব্যগ্রন্থ। রবীন্দ্রনাথ কৈশোর ও প্রথম যৌবনে "ভানুসিংহ" ছদ্মনামে বৈষ্ণব কবিদের অনুকরণে কিছু পদ রচনা করেছিলেন। ১৮৮৪ সালে সেই কবিতাগুলিই ভানুসিংহ ঠাকুরের পদাবলী নামে প্রকাশিত হয়। কবিতাগুলি গ্রন্থাকারে প্রকাশের পূর্বে বিভিন্ন সময়ে ভারতী পত্রিকায় প্রকাশিত হয়েছিল। কবিতাগুলি রচনার ইতিহাস পরবর্তীকালে জীবনস্মৃতি গ্রন্থের ভানুসিংহের কবিতা অধ্যায় বিবৃত করেছিলেন রবীন্দ্রনাথ ঠাকুর।